বাংলাদেশের কোন তুচ্ছ ঘটনায়ও আমেরিকা- ব্রিটেন- অষ্ট্রেলিয়ায় মিছিল হয় । মিছিল না হলেও নিজেদের ভাড়া করা ক্যামেরায় ছবি তোলা হয়,প্রকাশ করা হয় । কী তার উদ্দেশ্য? নিজের পঙ্কিলতাকে নিজেরা ধুঁয়ে মুছে ছাপছুঁতর করার সাহস নেই । অক্ষমতা অথবা অপকর্মের জন্যে বিদেশে পাড়ি দিয়েই এরা থেমে থাকে না, সেটাকে নির্লজ্জের মত বাইরে প্রকাশ করার ধৃষ্টতাও দেখায় । দেশের প্রতি, স্বাধীনতার প্রতি এদের দায় কতটুকু? নিজের আর দেশের প্রতি আত্ম-মর্যাদার কতটুকু অবশেষ থাকলে এ রকম হতে পারে । তাই তো স্বাধীনতার এতগুলো বছর চলে গেছে, নাই নাই করেও অর্জনও হয়েছে অনেক কিছুই । অথচ বিশ্বের কাছে মাথা উঁচু করার মত অহংকারটুকু ঢাকা পড়ে গেছে এ সবের জন্যেই ।